Gandia commemora el Dia Mundial del Turisme
22 setembre 2023

## Gandia commemora el Dia Mundial del Turisme22 setembre 2023Última actualització: 22 setembre 2023

![](../gestion/img/3df985739cd157233ae2bab773da9b21b2714be154c06ef4dfde82926d32d877.jpeg)  
  

Amb motiu del Dia Mundial del Turisme el departament de turisme de Gandia ha organitzat dues visites guiades gratuïtes. L'objectiu d'aquestes activitats és donar a conéixer als visitants i ciutadans una part de la història i el patrimoni de la ciutat a través d'aquests recorreguts a algun dels monuments i els espais més emblemàtics de la ciutat.

D'aquesta manera, les dues visites que s'han organitzat el pròxim dimecres 27 de setembre són les següents;

**Visita al Centre Històric i la Col·legiata**  
La jornada comença a les 10 hores a la plaça dels Apòstols amb un recorregut guiat per la Col·legiata de Gandia i finalitzarà a les 12 hores al Palau Ducal. Els participants que ho desitgen tindran l'opció de visitar el Palau Ducal amb una tarifa reduïda de 4 euros per persona.

**Visita a la Gandia Moderna i al Museu Faller**  
La visita començarà a les 17.30 hores a la plaça Jaume I i finalitzarà al Museu Faller de Gandia, únic centre d'interpretació de la festa fallera que mostrarà els assistents a través d'un recorregut interactiu amb pantalles tàctils, mascletà digital i tubs musicals, tota la riquesa, diversitat i creativitat que té la festa fallera.

A més, el Palau Ducal ha programat per a aquest dia l'última visita nocturna de la temporada, que tindrà lloc a les 20 hores amb un descompte del 20% sobre la tarifa habitual.

La participació aquestes activitats és gratuïta, però atés que les quotes són limitades, es recomana reservar amb anticipació. La reserva es pot fer a través de la web www.visitgandia.com, a l'apartat visites guiades.

[Twittear](https://twitter.com/share)